**Հավելված**

Բյուրեղավան համայնքի ավագանու

2019 թվականի \_\_\_\_\_\_\_\_\_\_ \_\_ -ի N \_\_\_- Ն որոշման

**«Հավելված N 2**

Բյուրեղավան համայնքի ավագանու

2018 թվականի մարտի 12 -ի N 17- Ն որոշման»

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ՍՈՑԻԱԼԱԿԱՆ ԱՋԱԿՑՈՒԹՅԱՆ ՎԵՐԲԵՐՅԱԼ ԿԱՄԱՎՈՐ ԽՆԴԻՐՆԵՐԻ ԼՈՒԾՄԱՆ ՉԱՓՈՐՈՇԻՉՆԵՐԸ**

1. Հայաստանի Հանրապետության Կոտայքի մարզի Բյուրեղավան համայնքի կողմից սոցիալական աջակցություն տրամադրվում է համայնքի բնակիչների դիմումների հիման վրա համայնքի ղեկավարի որոշմամբ: Սոցիալական աջակցության տրամադրման անհրաժեշտ նախապայմաններն են՝

1)համայնքի բնակիչ հանդիսանալը,

2)համայնքապետարանում գործող՝ համայնքում սոցիալական խնդիրների ուսումնասիրման հանձնաժողովի (այսուհետ՝ Հանձնաժողով) դրական եզրակացությունը:

2.Համայնքի բնակիչների սոցիալական խնդիրների վերհանման, համայնքի ղեկավարին ուղղված սոցիալական բնույթի դիմումների քննարկման, դիմումներում ներկայացված խնդիրների և դիմումատուների կյանքի պայմանների ուսումնասիրության նպատակով ստեղծված Հանձնաժողովը ուսումնասիրում է ներկայացված դիմումը և տալիս համապատասխան եզրակացություն:

3.Հրատապ լուծում պահանջող առանձին դեպքերում համայնքի ղեկավարը կարող է  
կայացնել սոցիալական օգնության հատկացման որոշումներ ինքնուրույն և սեփական պատասխանատվությամբ:

4.Սոցիալական աջակցությունը ըստ հնարավորության կարող է տրամադրվել նաև դրամական օգնության տեսքով:

5.Սոցիալական աջակցության տրամադրման որոշումներ կայացնելիս գործում են հետևյալ չափորոշիչները՝

1) զոհված,հաշմանդամ դարձած ազատամարտիկների ընտանիքներ.

2) բազմազավակ ընտանիքներ (3 և ավելի անչափահաս երեխա ունեցող).

3) միակողմանի կամ երկկողմանի ծնողազուրկ երեխաներ ունեցող անապահով ընտանիքներ.

4) 1-ին կամ 2-րդ խմբի հաշմանդամություն ունեցող անձինք և հաշմանդամ ծնողներ կամ երեխաներ ունեցող անապահով ընտանիքներ.

5) գործազուրկի կարգավիճակ ունեցող անապահով անձինք.

6)առողջական խնդիրներ ունեցող (վիրահատության կամ թանկարժեք բուժման ենթակա) անապահով անձինք.

7)ընտանիքի անդամի հուղարկավորության կազմակերպման համար դրամական օգնության, կամ տրանսպորտի տրամադրման խնդրանքով դիմած անապահով անձինք.

8)սոցիալապես խոցելի խմբեր և այլ դեպքեր:

6.Սոցիալապես անապահով ընտանիքներին կամ անձանց հատկացվող մեկ անգամյա սոցիալական օգնության առավելագույն չափը սահմանվում է 50 հազարդրամ: Նույն ընտանիքին կամ անձին տարվա ընթացքում սոցիալական օգնություն կարող է հատկացվել առավելագույնը 2 անգամ:

7.Առանձին բացառիկ դեպքերում Հանձնաժողովի առաջարկության հիման վրա համայնքի ղեկավարը կարող է կայացնել սոցիալական օգնության՝ սույն կարգով չնախատեսված եղանակով և չափով տրամադրման որոշումներ։

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ

Կազմեց՝ Ա. Սահրատյան